**Κόνιτσα 29/06/2021**

**ΔΕΛΤΙΟ ΤΥΠΟΥ**

Δήμος Κόνιτσας: προμήθεια και εγκατάσταση δύο οικολογικών βυθιζόμενων συστημάτων κάθετης συμπίεσης απορριμμάτων σε κάδους κοινής χρήσης.

Με την υπ’ αριθ. 214.3.4/16-06-2021 Απόφαση του Διοικητικού Συμβουλίου του Πράσινου Ταμείου, ο Δήμος Κόνιτσας εντάχθηκε στο Χρηματοδοτικό Πρόγραμμα «Δράσεις Περιβαλλοντικού Ισοζυγίου», σε συνέχεια των σχετικών προσκλήσεων για την πρόταση με τίτλο «**Προμήθεια και εγκατάσταση δύο οικολογικών βυθιζόμενων συστημάτων κάθετης διαβαθμισμένης συμπίεσης απορριμμάτων σε κάδους κοινής χρήσης των ΟΤΑ πλέον εργασίες ηλεκτροδότησης και αποκατάστασης περιβάλλοντος χώρου**» συνολικού προϋπολογισμού 205.840,00€.

Η μελέτη συντάχθηκε από τις Υπηρεσίες του Δήμου και η δημοτική αρχή υπέβαλε στις 23/02/2021 ολοκληρωμένη πρόταση, η οποία και αξιολογήθηκε θετικά. Η πρόταση αφορά στην εγκατάσταση δύο βυθιζόμενων κάδων σε κεντρικά – τουριστικά σημεία στην πόλη της Κόνιτσας, αναβαθμίζοντας με τον τρόπο αυτό την περιοχή.

Ο Δήμαρχος εκφράζει τις ευχαριστίες του στον Προϊστάμενο του Οικονομικού και Διοικητικού Τμήματος, καθώς και στους ειδικούς συνεργάτες για την επιτυχή ολοκλήρωση της υποβολής της πρότασης.

Από το Γραφείο Δημάρχου